open-index/open-wikipedia-markdown huggingface dataset:
Doña Rosita Is Frij Faam of De Taal fan de Blommen

***Doña Rosita Is Frij Faam of De Taal fan de Blommen***, yn it oarspronklike Spaansk ***Doña Rosita la Soltera o Las Lenguaje de las Flores***, is in toanielstik fan 'e hân fan 'e fermoarde Spaanske toanielskriuwer en dichter Federico García Lorca (1898-1936). It is in kostúmdrama dat yn it Granada fan 'e ein fan 'e njoggentjinde en it begjin fan 'e tweintichste iuw spilet. It waard skreaun yn 1935 en itselde jiers noch foar it earst opfierd. It stik is oerset yn it Frysk troch Klaas Bruinsma.

## Ynhâld
Neffens García Lorca sels wie it tema fan *Doña Rosita is Frij Faam* it ferstriken fan 'e tiid. Dêrnjonken woed er mei it stik wat er sels neamde *"de groteske behanneling fan froulju"* yn Spanje oan 'e kaak stelle. *Doña Rosita* spilet yn trije ûnderskate jierren, útinoar rinnend fan in boargerlik fermidden yn 'e 1880-er jierren, oant de maatskiplike fernijing ûnder de Earste Wrâldoarloch.

Doña Rosita is in jonge frou, in frijfaam, dy't fereale rekket op in jongeman, mar dy wurdt troch syn âldelju nei Súd-Amearika ta roppen. Hy swart dat er om har weromkomme sil, en Rosita wachtet hiel har libben, mar kriget úteinlik fia fia te hearren dat er al lang mei in oar troud is. García Lorca lûkt parallellen tusken Doña Rosita har libben en de perioaden wêryn't de trije bedriuwen spylje, úteinsettend mei de fitaliteit fan har jonkheid, fierder geand mei it berikken fan har folwoeksenens fan lichem en geast, en einigjend mei it ferlies fan alle hope oan 'e ein fan har middeljierren.

## Fryske oersetting
*Doña Rosita la Soltera o Las Lenguaje de las Flores* is ûnder de titel *Doña Rosita Is Frij Faam of De Taal fan de Blommen* nei it Frysk ta oerbrocht troch klassyk oersetter Klaas Bruinsma, dy't fral bekend is om syn ferfrysking fan û.m. Homêros syn *[[Ilias]]* en *[[Odyssee]]*. It waard yn in boekje fan 35 siden yn eigen behear útjûn, al waard dêrby neffens de gegevens yn it digitaal argyf fan Tresoar gjin jier oanjûn. De oersetting is yn te sjen by Tresoar ûnder oanfraachnû. 11041 fr folio bis.
Bobslydzjen op de Olympyske Winterspullen 1968

De **[[Olympyske Winterspullen 1968]]**, ek wol de **Xe Olympiade** neamd, waarden yn **[[1968]]** yn Grenoble, Frankryk hâlden. Dat wie fan 6 oant en mei 18 febrewaris.

It bobslydzjen wie yn de *Alpe d'Huez Piste de Bobsleigh*. 

## Alpe d'Huez Piste de Bobsleigh
De Alpe d'Huez Piste de Bobsleigh waard yn 1966 boud foar de Olympyske Winterspullen fan 1968. De baan hie in lingte fan 1.500 m in ferfal fan 140 meter en trettjin bochten. Fuortdaliks nei de oanlis by de earste testwedstriid die bliken dat der in flater makke wie by de oanlis, it kuollingsysteem koe de baan net foldwaande kuolje trochdat de baan op it suden lei. Derom waarden wedstriden tidens de spullen foar sinneopkomst hâlden. De bobbaan waard úteinliks yn 1972 sletten.

## Utslaggen
#### 2-mansbob

#### 4-mansbob
Bobslydzjen op de Olympyske Winterspullen 1956

De **Olympyske Winterspullen 1956**, ek wol de *VIIe Olympiade* neamd, waarden yn **[[1956]]** yn Cortina d'Ampezzo,  Itaalje hâlden. Dat wie fan 26 jannewaris oant en mei 5 febrewaris.
It bobslydzjen wie yn de *Eugenio Monti track*. 

## Eugenio Monti track
De Eugenio Monti trackwaard yn 1948 boud en yn 1956 brûkt foar de Olympyske Winterspullen fan 1956. De baan hie in lingte fan 1.720 m in ferfal fan 152 meter en sechstjin bochten. Nei de Spullen is de baan nog in oantal kear oanpast yn ferbân mei de feiligens.

## Utslaggen
#### 2-mansbob

#### 4-mansbob
Bobslydzjen op de Olympyske Winterspullen 1952

De **[[Olympyske Winterspullen 1952]]**, ek wol de **VIe Olympiade** neamd, waarden yn **[[1952]]** yn Oslo, Noarwegen hâlden. Dat wie fan 14 oant en mei 25 febrewaris.
It bobslydzjen wie yn de *Korketrekkeren*. 

## Korketrekkeren
De Korketrekkeren is in rodelbaan út 1880 en waard yn 1951 tydelik oanpast foar it bobslydzjen op de Olympyske Winterspullen fan 1952. De baan hie in lingte fan 1.507,5 meter in ferfal fan 124 meter en trettjin bochten. Nei de Spullen waard de baan yn 1955 wer werombrocht ta rodelbaan.

## Utslaggen
#### 2-mansbob

#### 4-mansbob
Bobslydzjen op de Olympyske Winterspullen 1948

De **[[Olympyske Winterspullen 1948]]**, ek wol de **Ve Olympiade** neamd, waarden yn **[[1948]]** yn Sankt-Moritz, Switserlân hâlden. Dat wie fan 30 jannewaris oant en mei 8 febrewaris. 
It bobslydzjen wie yn de *Olympia Bobrun St. Moritz-Celerina*. 

## Olympia Bobrun St. Moritz-Celerina
De Olympia Bobrun St. Moritz-Celerina waard yn 1903 boud foar it bobslydzjen yn St. Mortiz. De bobbaan is sawol foar de Olympyske Winterspullen 1928 as de Olympyske Winterspullen fan 1948 brûkt. De baan hie in lingte fan 1.722 meter in ferfal fan 130 meter en fjirtjin bochten. De bobbaan is in natoerbaan mei in gêrs ûndergroen.

## Utslaggen
#### 2-mansbob

#### 4-mansbob
Hans van Pinxteren

**Hans van Pinxteren** (Amsterdam, 1943) is in Nederlânsk dichter en oersetter fan Frânske literatuer. 

## Biografy
Van Pinxteren studearre Politike Wittenskippen en Frânske taal en letteren oan de Universiteit fan Amsterdam. Fan 1971 oant en mei 1975 die er mei oan de workshop poëzyfertalen fan James Holmes. Hy sette proazagedichten fan Aloysius Bertrand, Arthur Rimbaud, Antonin Artaud en Saint-John Perse oer nei it Nederlânsk. Fierders fertaalde er klassike Frânske romanskriuwers en filosofen lykas Montaigne, Voltaire, Stendhal, Balzac en Flaubert. Njonken dat publisearre er gedichte- en  proazagedichtebondels dy't er sels skreau. De lêste bondel, *De kaaiman*, ferskynde 2007. Yn 2012 brocht er in bondel mei essays oer it fertalen út, *De hond van Rabelais*. 

Van Pinxteren ûntfong 1980 de Martinus Nijhoffpriis en in 2001 de Elly Jaffépriis foar syn oersettings.

## Bibliografy
### Fertalingen nei it Nederlânsk
* Antonin Artaud: *Navel der Onderwereld*, folge troch *De Zenuw-Waag* (Fr. *L’ombilic des Limbes*, suivi de *Le Pèse-Nerfs*)
* Honoré de Balzac: *Vader Gorio]* (Fr. *[[Le Père Goriot]]*); *[[Eugénie Grandet]]* (Fr. *Eugénie Grandet*); *Kolonel Chabert* (Fr. *Le colonel Chabert*); *Nicht Bette* (Fr. *La cousine Bette*)
* Aloysius Bertrand: *Gaspard de la Nuit* (Fr. *Gaspard de la Nuit*)
* Gustave Flaubert: *Salammbô* (Fr. *Salammbô*); *De verzoeking van de heilige Antonius* (Fr. *La tentation de Saint Antoine*); *[[Madame Bovary]]* (Fr. *[[Madame Bovary]]*); *Drie vertellingen* (Fr. *Trois contes*); *De leerschool der liefde* (Fr. *L’Éducation sentimentale*)
* Molière: *Leerschool der vrouwen* (Fr. *L’école des femmes*)
* Michel de Montaigne: *De essays* (Fr. *Les essais*)
* Arthur Rimbaud: *Illuminations* (Fr. *Illuminations*); *Een seizoen in de hel* (Fr. *Une saison en enfer*)
* Saint-John Perse: *Lofzangen* (Fr. *Éloges*) 
* Stendhal: *Het rood en het zwart* (Fr. *Le rouge et le noir*)
* Jacques Vaché: *Oorlogsbrieven* (Fr. *Lettres de guerre*)  
* Voltaire: *Candide of het optimisme* (Fr. *Candide ou l’optimisme*)
* Paul Willems: *De nevelkathedraal* (Fr. *La cathédrale de brumes*), yn 'e mande mei Kiki Coumans
* Lao Zi: *Daodejing, De weg, de kracht*

### Poëzy oerset yn it Nederlânsk
* *Verstuivend gebied* (1979)
* *Vluchtig schuinschrift* (1981)
* *Verteerde windsels* (1985)
* *Alsof ik stof ben* (1989)
* *In een zwervend licht (1992)
* *Spiegeling voorbij de weg* (1996)
* *Het craquelé in de hand die de zweep hanteert* (1999)
* *De Kaaiman* (2007)
* *Vogels, vlinders & andere vliegers* (2017) (in kar-út eardere bondels oanfold mei 15 nije gedichten]
* *Het vuur van Velázquez : vijf hofnarren* (Druksel, 2019)

===Essays===
* *De hond van Rabelais'' (2012)

## Keppeling om utens
* Van Pinxteren yn de DBNL
Bobslydzjen op de Olympyske Winterspullen 1936

De **[[Olympyske Winterspullen 1936]]**, ek wol de **IVe Olympyske Winterspullen** neamd, waarden yn **[[1936]]** hâlden yn de Dútske stêd Garmisch-Partenkirchen fan 7 oant en mei 16 febrewaris.
It bobslydzjen wie yn de *Olympia-Bobbahn Rießersee*. 

## Olympia-Bobbahn Rießersee
De Olympia-Bobbahn Rießersee waard yn 1910 boud foar it bobslydzjen yn Garmisch-Partenkirchen. Yn 1933 waard de baan renovearre foar de Olympyske Winterspullen 1936. De baan hie in lingte fan 1.525 meter in ferfal fan 129.43 meter en santjin bochten. De bobbaan wie in natoerbaan mei in gêrs ûndergroen. De baan waard yn 1966 sletten om't er net mear oan de feiligens easken foldie. Sûnt 2013 wurdt de baan wer brûkt foar rekreatyf bobslydzjen.

## Utslaggen
#### 2-mansbob

#### 4-mansbob
Bobslydzjen op de Olympyske Winterspullen 1932

De **[[Olympyske Winterspullen 1932]]**, ek wol de **IIIe Olympiade** neamd, waarden yn **[[1932]]** yn Lake Placid, de Feriene Steaten hâlden. Dat wie fan 4 febrewaris oant en mei 15 febrewaris. 
It bobslydzjen wie yn de *Mt. Van Hoevenberg  Bobslydzjen baan*. It wie de earste kear dat de 2-mansbob en de 4-mansbob op it programma stiene.

## Mt. Van Hoevenberg  Bobslydzjen baan
De Mt. Van Hoevenberg  Bobslydzjen baan waard yn 1930 boud foar de Olympyske Winterspullen fan 1932, De baan hie yn 1932 in lingte fan 2.366 m in ferfal fan 228 meter en seisentweintich bochten. De bobbaan wie in natoerbaan en der wie plak foar 11.000 taskôgers. Foar de Spullen fan 1980 waard de baan yngrêven oanpast en nei de Spullen is de baan ek noch meardere kearen oanpast.

## Utslaggen
#### 2-mansbob

#### 4-mansbob
Free Speech Coalition

De ***Free Speech Coalition*** (FSC), oftewol de "Koälysje foar Frijheid fan Mieningsutering", is in non-profitfakferiening fan 'e Amerikaanske pornoyndustry dy't fêstige is yn Canoga Park, in wyk fan Los Angeles. De organisaasje ûntstie yn 1992 troch de fúzje fan it *[[Free Speech Legal Defense Fund]]* ("Gerjochtlike Ferdigeningsfûns foar Frijheid fan Mieningsutering"), dat oprjochte wie yn 1991, en de *[[Adult Film Association of America]]* ("Pornografyske Filmferiening fan Amearika"), dy't al sûnt 1969 bestie.

## Doelen
De FSC stelt him ta doel om yn 'e Feriene Steaten sinsuer en it neilibjen fan wetjouwing op it mêd fan obseniteit safolle mooglik tsjin te gean. Dat wurdt besocht te dwaan troch it ynsetten fan profesjonele wurkkrêften dy't yn 'e Kalifornyske haadstêd Sacramento en de federale haadstêd Washington, D.C. lobbye foar frijheid fan mieningsutering en tsjin wetlike maatregels dy't dy frijheid oan bannen lizze. Yn útsûnderlike gefallen hat de FSC it Amerikaanske regear sels foar de rjochter dage om in spesifike beheining fan it rjocht op frijheid fan mieningsutering werom te draaien.

Dat barde bygelyks yn 1996, doe't it Amerikaanske regear simulearre bernepornografy ferbiede woe, dêr't ek films ta rekkene waarden wêryn't minderjierrigen dy't spile waarden mearderjierrige akteurs seksuële hannelingen ferrjochten. Net allinnich pornografyske films wêryn't soks barde, mar ek ferneamde *mainstream*-films as *[[Fast Times at Ridgemont High]]*, *[[Return to the Blue Lagoon]]*, *[[Porky's]]* en *[[Dirty Dancing]]* soene dêrtroch ta bernepornografysk materiaal bestimpele wurde. Yn 2002 waard de FSC troch it Amerikaanske Heechgerjochtshôf yn dizze kwestje yn it gelyk steld (yn 'e saak *[[Ashcroft v. Free Speech Coalition]]*), en waard de wet tsjin simulearre bernepornografy neatich ferklearre.

## Prizen
De FSC rikt sels ek prizen út, de saneamde *Free Speech Coalition Lifetime Achievement Awards*. Dat binne oeuvreprizen, wêrmei't persoanen út 'e Amerikaanske pornoyndustry eare wurde foar harren jierrenlange bydrage oan it eroatysk fermaak. De *FSC Lifetime Achievement Awards*, dy't yn in stik as sân kategoryen útrikt wurde, komme fuort út 'e oeuvreprizen dy't fan 1988 oant 1992 útrikt waarden troch de AFAA, en dy't sels wer woartele wiene yn 'e bredere *[[Erotic Film Award]]s* fan 'e AFAA, dy't fan 1977 oant 1986 bestiene. De *FSC Lifetime Achievement Awards* binne yn it ferline takend oan û.o. pornoaktrises Christy Canyon, Jill Kelly, Juli Ashton en Shayla LaVeaux, pornoakteurs Randy West, Ron Jeremy (twaris), Tom Byron, Peter North en Sean Michaels, regisseur John Stagliano (twaris) en produsint Larry Flynt (twaris).

## Keppelings om utens
● Offisjele webside fan 'e ''Free Speech Coalition''
Erotic Film Award

De ***Erotic Film Awards***, better bekend as de ***AFAA Awards*** wiene in groep Amerikaanske filmprizen dy't fan 1977 oant 1986 ienris yn it jier takend waarden foar de bêste pornografyske films. De prizen waarden yn santjin fêste kategoryen útrikt troch de *[[Adult Film Association of America]]* ("Pornografyske Filmferiening fan Amearika", AFAA), dy't yn 1969 yn Kansas City oprjochte wie, mei as doel om 'e sinsuer tsjin te gean en de Amerikaanske pornoyndustry te beskermjen tsjin gerjochtlike ferfolging foar obseniteit. De útrikkingsseremoanje waard holden yn Los Angeles, en de *Erotic Film Awards* wiene tsien jier lang de wichtichste prizen fan 'e Amerikaanske pornoyndustry, ferlykber mei de status fan 'e *[[Oscar]]s* yn 'e *mainstream*-filmyndustry.

Oarspronklik waarden de winners fan 'e *Erotic Film Awards* fêststeld troch de mear as 700 leden fan 'e feriening (produsinten, distributeurs en pornobioskoopeigners) stimme te litten. Nei ferrin fan jierren begûn lykwols de yndruk te ûntstean dat in lytse kliber fan produsinten dy't ôfkomstich wiene fan 'e Amerikaanske westkust ûnderinoar bepaalden wa't de AFAA-prizen krije soe, yn it bysûnder doe't de film *Amanda By Night* yn 1981 de *Erotic Film Award* foar bêste film ûntholden waard. Sadwaande stalde de AFAA fan 1982 ôf in ûnôfhinklike sjuery gear om 'e winners oan te wizen. De krityk hold lykwols oan, en doe't yn 1984 de priis foar bêste eroatyske sêne nei de film *Virginia* gie, late dat ta in spjalting yn 'e organisaasje, wêrby't it diel fan 'e leden dat opstapte de *[[X-Rated Critics Organization]]* oprjochte en syn eigen *[[XRCO Award]]s* begûn út te rikken.

Doe't fideobannen de echte pornofilms dy't fertoand waarden yn spesjale bioskopen begûnen te ferkringen, feroare de AFAA yn 1986 syn namme yn *Adult Film and Video Association of America* (AFVAA) en waard de kategory bêste pornografyske fideo tafoege. Tsjin dy tiid wie it mei de *Erotic Film Awards* lykwols al yn it neigean rekke, en as wichtichste Amerikaanske pornografypriis wiene se harren plak kwytrekke oan 'e yn 'e 1984 oprjochte *[[AVN Award]]s*. It jiers dêrop, 1987, besleat de organisaasje mei de *Erotic Film Awards* op te hâlden, en waard de namme fannijs feroare, diskear ta *Adult Video Association* (AVA). Yn 1987 waarden der sadwaande hielendal gjin prizen útrikt, mar fanôf 1988 sette de AVA útein mei de útrikking fan oeuvreprizen op in jierliks gala dat benammentlik bedoeld wie om jild byinoar te bringen foar it anty-sinsueraktivisme fan 'e organisaasje. Uteinlik gie de AVA yn 1992 op yn 'e *[[Free Speech Coalition]]*.
European X Award

De ***European X Awards*** binne in groep Jeropeeske filmprizen dy't ienris yn it jier takend wurde foar de bêste pornografyske films op it Ynternasjonaal Erotyk Festival fan Brussel. Dat is in fak- en publyksbeurs foar de Jeropeeske pornoyndustry dy't eltse febrewaris yn 'e Belgyske haadstêd Brussel holden wurdt. De útrikking fan 'e *European X Awards* foarmet dêrfan de wichtichste seremoanje.

It festival waard foar it earst organisearre yn 1993, wylst de prizen foar it earst yn 1995 útrikt waarden. De *European X Awards* binne ferdield oer in stikmannich kategoryen, lykas bêste Jeropeeske film, regisseur, akteur en aktrise, dy't dan faak wer ûnderferdield wurde oer ôfsûnderlike lannen of groepen fan lytsere lannen, sadat der bygelyks ek prizen útrikt wurde foar de bêste aktrise út Frankryk, Spanje, Dútslân, Itaalje, Hongarije, de Benelúks en Skandinaavje. Sa wûn Rita Faltoyano yn 2004 de *European X Award* foar bêste aktrise (Hongarije) en Katsuni dy foar bêste aktrise (Frankryk), wylst de Nederlânske Bobbi Eden yn 2007 de priis foar bêste aktrise (Benelúks) wûn.
Exxxotica Fan Choice Award

De ***Exxxotica Fan Choice Awards*** binne in groep Amerikaanske publyksprizen dy't ienris yn it jier takend wurde foar de bêste pornografyske films. Se besteane sûnt 2006 en wurde útrikt op 'e *[[Exxxotica]]* (ek wol it *Exxxotica Expo* neamd), in trijedeiske eroatyske fak- en publyksbeurs, dy't organisearre wurdt troch *Victory Tradeshow Management*. De *Exxxotica* kin him altiten foarstean litten op 'e oanwêzigens fan grutte nammen út 'e Amerikaanske pornoyndustry; sa is de beurs yn it ferline besocht troch Jenna Jameson, Tera Patrick en Ron Jeremy.

De orizjinele en wichtichste ferzje fan 'e *Exxxotica*, yn Súd-Floarida, waard elts jier fan 2006 oant 2012 yn Miami Beach holden, mar ferhuze yn 2013 nei Fort Lauderdale. Fan 2008 ôf wurdt der ek in fariant (op in oare tiid fan 't jier) holden yn 'e steat Nij-Jersey, al wurdt dêrfoar yn 'e regel de ynkorrekte namme *Exxxotica NY* brûkt (mei't it deunby, mar net ýn New York is). Yn 2010 en 2011 waard der ek in ferzje fan 'e beurs holden yn Los Angeles, mar dat wie gjin súkses. Sûnt 2011 bestiet der wol wer in *Exxxotica* yn Chicago, sadat it evenemint op 't heden op trije plakken holden wurdt (Súd-Floarida, Nij-Jersey en Chicago).

## Keppelings om utens
● Offisjele webside fan 'e ''Exxxotica''
Grabby Award

De **Grabby Awards** of de **Grabbys** binne in groep Amerikaanske prizen dy't ienris yn it jier takend wurde foar de bêste produkten fan 'e Amerikaanske homoseksuële pornoyndustry. Se besteane sûnt 1999, en de priisútrikking fynt plak yn Chicago. 

De *Grabby Awards* komme fuort út 'e Adult Erotic Gay Video Awards, dy't tusken 1991 en 1998 bestiene. Se waarden oprjochte en jierrenlang organisearre troch it blêd *Gay Chicago Magazine*, mar yn 2009 besleat dat dermei te stopjen. Sûnt wurde de prizen organisearre troch it twawyklikse tydskrift *Grab Magazine*, dat himsels omskriuwt as "Chicago's meast foaroansteande LGTB-útjefte". Publykrjochtlik binne sawol de Grabby Awards as *Grab Magazine* ûnderbrocht yn 'e holding Grabbys, LLC.

## Keppelings om utens
* Offisjele webside fan 'e ''Grabby Awards''
RogReviews Fan Faves Award

De ***RogReviews Fan Faves Awards*** binne in groep Amerikaanske publyksprizen (*fan faves*, in ôfkoarting fan *fan favorites*), dy't ienris yn it jier takend wurde foar de bêste pornografyske films. Se besteane sûnt 2010 en wurde útrikt troch de webside *RogReviews.com*, in blôch oer de Amerikaanske pornoyndustry troch pornografykritikus Roger T. Pipe. Dy skriuwt al sûnt 1995 resinsjes (*reviews*) oer pornofilms, en sette yn 1998 útein mei syn eigen webside. Fia dy webside kinne fans op harren leaflingsfilms stimme (foarsafier't dy troch Pipe besprutsen binne, fansels). Der is gjin útrikkingsseremoanje; de prizen wurde de winners tastjoerd.

## Keppelings om utens
* Offisjele webside fan ''RogReviews''
Sex Award

De ***Sex Awards*** binne in groep Amerikaanske publyksprizen dy't ienris yn it jier takend wurde foar de bêste pornografyske films en alles dat dêrmei te krijen hat. Se besteane sûnt 2013 en wurde organisearre troch de pornowebsiden *X3Sixty Network* en *InsideAdult.com* yn gearwurking mei *[[AVN]]* (*Adult Video News*), it toanoanjaande tydskrift fan 'e Amerikaanske pornoyndustry.

De winners fan 'e *Sex Awards* wurde bepaald troch de fans op in dêrta ynrjochte webside stimme te litten. De earste útrikkingsseremoanje fûn plak op woansdei 9 oktober 2013 te Los Angeles. Guon fan 'e winners wiene Asa Akira, yn 'e kategory pornostjer fan it jier; Bonnie Rotten, yn 'e kategory meast seksy nije aktrise; Ashley Fires, yn 'e kategory meast seksy pornostjer; en Riley Steele, yn 'e kategory bêste lichem fan 'e pornoyndustry. Pornofeteraan Ron Jeremy krige in *lifetime achievement award* ("oeuvrepriis") foar syn hiele karriêre.

## Keppelings om utens
* Offisjele webside fan 'e ''Sex Awards''
TLA Raw Award

De ***TLA Raw Awards*** binne in groep Amerikaanske prizen dy't ienris yn it jier takend wurde foar de bêste pornografyske films en oare pornografyske produkten. Se besteane sûnt 2010 en wurde útrikt troch *[[TLA Raw]]*, ien fan 'e grutste *online* leveransiers en postoarderbedriuwen op it mêd fan 'e ferkeap fan pornografyske films en oanbesibbe produkten yn 'e Feriene Steaten.

De nominearren foar de prizen wurde útkeazen troch meiwurkers fan it bedriuw sels, en dêrnei kinne fans fia de webside fan *TLA Raw* op harren favoriten stimme. Der bestiet gjin útrikkingsseremoanje; de winners wurde bekendmakke op 'e webside fan *TLA Raw*, en de prizen wurde de winners dêrnei tastjoerd. De *TLA Raw Awards* wurde útrikt yn santjin ûnderskate kategoryen, wêrûnder bêste pornografyske film, bêste pornografyske parody, bêste sekskomeedzje, bêste ynternasjonale pornografyske film, bêste regisseur, artyste fan it jier, bêste nijynkommelinge, filmstudio fan it jier, bêste seksboartersguod, bêste pornografysk oriïntearre blôch en bêste twitterder (yn 'e Amerikaanske pornoyndustry). De *TLA Raw Award* foar artyste fan it jier is wûn troch Tori Black (2010), Kristina Rose (2011), Allie Haze (2012) en Lexi Belle (2013).

## Keppelings om utens
* Offisjele webside fan ''TLA Raw''
Riley Steele

**Riley Steele**, echte namme: **Brittni Anne Palmer** (San Diego, 26 augustus 1987), is in Amerikaansk pornografysk aktrise, dy't neffens har offisjele opjefte 1.70 m lang is, mei in gewicht fan 52 kg.

## Libben
### Jonkheid
Steele waard berne yn 'e stêd San Diego, yn it uterste suden fan 'e steat Kalifornje, en groeide op yn Escondido, in noardlike foarstêd fan San Diego. Nei't se de middelbere skoalle trochrûn hie, wurke se yn in *[[Starbucks]]*-kofjesaak en yn in kafetaria op in golfbaan. Mei't se in grutte fan wie fan pornoaktrise Jesse Jane, reizge se yn 2005 alhiel nei Hollywood ta om har idoal in hantekening sette te litten op har eksimplaar fan 'e film *Pirates*. Se rekken oan 'e praat, en Jane rette har oan om it oars sels ris yn 'e pornoyndustry te besykjen. Mei Jane har kaartsje kaam Steele wer thús, en al die se der yn 't earstoan neat mei, se bewarre it wol. 

### Pornokarriêre
Uteinlik, nei't se in pear jier oan it idee wenne kinnen hie, besleat se dochs noch op Jane har útstel yn te gean, en mei de gegevens it kaartsje naam Steele doe kontakt op mei foaroansteande filmstudio *[[Digital Playground]]*. Dat resultearre deryn dat hja yn 2008, doe't se 21 jier wie, har debút makke yn 'e pornografyske film *Pirates II: Stagnetti's Revenge*, it ferfolch op *Pirates*, dêr't it allegear mei begûn wie. Steele tekene daliks in kontrakt mei *Digital Playground*, en dat is oant hjoed de dei ta de iennichste studio wêrfoar't se wurke hat. Underwilens hat se yn 65 pornofilms spile, gauris mei har idoal Jesse Jane. Dêrmei hat se sûnt 2010 al 10 *[[AVN Award]]s* (de *[[Oskar|Oskars]]* fan 'e pornowrâld) wûn, en ek nochris 11 nominaasjes foar *AVN Awards* yn 'e wacht sleept.

Yn 2012 makken Steele en har kollega-kontraktstjer by *Digital Playground* BiBi Jones bekend dat se harren út 'e pornoyndustry weromloeken fanwegen ûnthjitten dy't harren dien wiene mar net neikommen wiene. Dat nijs waard troch de media grut brocht, mar letter leine Steele en Jones út dat it in grapke fan harren kant wie en dat se net ferwachte hiene dat it serieus nommen wurde soe. Dêr foegen se oan ta dat se it yn 'e pornoyndustry krekt tige nei 't sin hiene en dat se der net oan tochten om op te hâlden. Yn septimber 2013 sleat Steele in nij kontrakt foar twa jier ôf mei regisseur Axel Braun.

### ''Mainstream''-karriêre
Njonken har wurk yn pornofilms figurearre Steele yn 2010 ek, mei in stikmannich oare pornostjerren, yn 'e *mainstream* 3D-horrorkomeedzje *Piranha 3D*. Fierders naam se yn 2010 diel oan it Amerikaanske tillefyzjeprogramma *Manswers*, en yn 2011 oan 'e programma's *Life on Top* en *NTSF:SD:SUV*. Fierders hie se ek in byrol as *mainstream*-aktrise yn 'e HBO-searje *[[The Girl's Guide to Depravity]]*.

## Prizen en nominaasjes

## Keppelings om utens
* Offisjele webside fan Riley Steele
* Biografy en filmografy fan Riley Steele yn 'e ''Internet Movie Database'' (IMDb)
* Biografyske gegevens en filmografy fan Riley Steele yn 'e ''Internet Adult Film Database'' (IAFD)
Kristina Rose

**Kristina Rose**, echte namme: **Tracey Quinn Perez** (San Diego, 14 april 1984), is in Amerikaansk neakenmodel en pornografysk aktrise fan mingd Meksikaansk-Skotsk-Welsk komôf, dy't ek wol wurke hat ûnder de artystenamme Kristina. Neffens har offisjele opjefte is se 1.56 m, mei in gewicht fan 50 kg en kupmaat 34A. Se is bêste freondinnen mei kollega-pornoaktrise Alexis Texas.

## Karriêre
Kristina Rose is berne yn San Diego, yn it suden fan 'e steat Kalifornje, en opgroeid yn San Diego en it justjes benoarden dêrfan leine Fullerton. Nei't se de middelbere skoalle ôfrûne hie, wurke Rose op 'e klanteservice-ôfdieling fan in pornografyske webside. Doe't se dêr ûntslein waard, om't it bedriuw nei in oar part fan it lân ferhuze, fûn se wurk as assistinte fan in neakenfotograaf dy't har oantrune om it ek ris as neakenmodel te besykjen. Uteinlik liet Rose har oerhelje en begûn se te posearjen foar neakenblêden.

Yn 2007, doe't se 23 jier wie, stapte se oer fan neakenfotografy nei pornografy, en yn maaie fan dat jier makke se har debút yn in pornografyske film. Sûnt hat se yn mear as 475 pornofilms spile, û.m. foar sokke foaroansteande labels as *[[Evil Angel (filmstudio)|Evil Angel]]*, *[[Jules Jordan Video]]*, *[[Zero Tolerance (filmstudio)|Zero Tolerance]]*, *[[Elegant Angel]]*, *[[Diabolic Video]]* en *[[Wicked Pictures]]*. Ek hat se in protte wurke foar pornosites op it ynternet, lykas *[[Kink.com]]*. Dêrmei hat sûnt 2009 al 4 *[[AVN Award]]s* (de *[[Oskar|Oskars]]* fan 'e pornowrâld) wûn, wylst se suver grossieret yn 'e nominaasjes: 31 stiks mar leafst.

Njonken har pornokarriêre hat Rose ek figurearre yn 'e fideoklip fan it nûmer *Why? Where? What?* fan it rapduo *[[King Fantastic]]*. En fierders hat se meiwurke as gastsjongster foar it nûmer *Zero Heroes* fan 'e rapper XV.

## Prizen en nominaasjes

## Keppelings om utens
* Offisjele webside fan Kristina Rose
* Biografy en filmografy fan Kristina Rose yn 'e ''Internet Movie Database'' (IMDb)
* Biografyske gegevens en filmografy fan Kristina Rose yn 'e ''Internet Adult Film Database'' (IAFD)
Shane (pornografysk aktrise)

**Shane**, echte namme: **Shannon Hewitt** (Simi Valley (Kalifornje), 16 desimber 1969), is in rêstend Amerikaansk pornografysk aktrise, stripper, pornoregisseur en pornoprodusinte. Neffens har offisjele opjefte is se 1.70 m, mei kupmaat 36C. Hja hat in boarstfergruttingsoperaasje ûndergien.

## Libben
Shane waard berne yn 'e stêd Simi Valley, yn it suden fan 'e Amerikaanske steat Kalifornje, net fier fan Los Angeles ôf. Se gie nei de middelbere skoalle yn Lawndale. Yn 1993, doe't se 24 jier wie, makke se har debút yn in pornografyske film. Jierrenlang wurke se nau gear mei pornoprodusint, -regisseur en -akteur Seymore Butts, mei wa't se yn it echt ek in relaasje hie. Yn 1996 rjochte se har eigen pornografyske filmstudio op, ûnder de namme *[[Shane's World]]*, en sette se njonken har aktearwurk ek útein mei it regissearjen en produsearjen fan har eigen films, wêrûnder de bekroande gonzo-searje *Shane's World*. 

Yn 1997 rekken Shane en Seymore Butts mei slaande rûzje útinoar. Datselde jiers noch, op 3 maaie, troude Shane mei de muzikant Bobby Fernandez-Hewitt, fan 'e band *[[Orgy (band)|Orgy]]*. Doe't se yn 1999 yn ferwachting rekke, loek se har út 'e pornoyndustry werom, en ferkocht se har filmstudio. De nije eigners besleaten de namme *Shane's World* te hanthavenjen, en de studio is noch altiten aktyf, al hat Shane der dus sûnt 1999 al neat mear mei te krijen.

Op 15 maaie 2000 kaam Shane en Bobby harren soan Gavin te wrâld, yn 'e simmer fan 2002 folge troch in twadde bern. Neitiid wie Shane fan 2002 oant 2004 wer aktyf as pornoaktrise, en letter makke se yn 2007 nochris in koart duorjende *comeback* foar de film *Shane and Friends*. Yn totaal spile se neffens de Internet Adult Film Database (IAFD) yn 89 pornofilms, al hie se yn mear as 40 dêrfan in net-pornografysk kameoroltsje. Fierders regissearre se 43 pornofilms. Mei har wurk wûn se ferskate prizen, wêrûnder in *[[AVN Award]]* (de *[[Oskar]]* fan 'e pornowrâld), en teffens waard se yn 2007 ynhuldige as lid fan 'e *AVN Hall of Fame*.

## Prizen en nominaasjes

## Keppelings om utens
* Biografy en filmografy fan Shane yn 'e ''Internet Movie Database'' (IMDb)
* Biografyske gegevens en filmografy fan Shane yn 'e ''Internet Adult Film Database'' (IAFD)
Sunnyside (Washington)

**Sunnyside** is in plak (*city*) yn de Amerikaanske steat Washington. It falt ûnder Yakima County. Neffens de folkstelling fan 2010 hat it plak likernôch 15.858 ynwenners. 

Yn it plak hat in lytse Nederlânske mienskip , wêrûnder ek in Fryske. Der binne twa tsjerken dy't stifte binne troch dizze mienskip lykas de Sunnyside Kristlik Grifformearde Tsjerke (*Sunnyside Christian Reformed Church*) en de Feriene Kristlik Grifformearde Tsjerke (*United Christian Reformed Church*).

## Skiednis
Yn 'e iere skiednis waard it lân om Sunnyside hinne bewenne troch de Yakama-yndianen. De earste bewenners fan Jeropeeske komôf strutsen hjir sa om ende by 1854 del. Ben Snipes wie in kowedriuwer dy't him delstruts 5 km besuden Sunnyside by de rivier de Yakima.  Yn 1893 is it plak stifte troch Walter Granger. Granger wie belutsen by de finansiering en bou fan it Sunnyside Kanaal, dat wetter fan de rivier de Yakima ferfiert foar it wetterjen foar drûge lân yn de omkriten. Mei de ekonomyske Krisis fan 1893 rûn it projekt faai omdat kredytjowers harren werom lutsen en it ynwennertal rûn hurd tebek ta 7 famyljes. Yn 1902 wie it ynwennertal lykwols al wer ferdûbele oant 300. No koe der oer stimd wurde om fan Sunnyside in gemeente (*incorporated*) te meitsjen, want in plak moat neffens de wet fan de steat 300 ynwenners hawwe. Op 16 septimber 1902 waard mei 42 foar tsjin 1 tsjin  stimd ta *town*. 
It waaksen fan Sunnyside waard ek befoardere troch de komst fan Baptisten of *Dunkards*, lid fan de German Baptist Progressive Brethren dy't in grutte tsjerke bouden. Dy woene in Kristlike Koöperative Koloanje meitsje en hja kochten it gânse doarp op. Hja ûntwikkelen de earste bank en tillefoan systeem. At jin in stikje grûn yn doarpsgrinzen keapje woene wie it op betingst it net te brûken foar alkohol, dûnsjen of gokken. 
Letter yn de 1930er jierren setten der in soad flechtelingen fan de Ferstowings nei Sunnyside ta wenjen. 
Yn 1917 waard in begjin makke mei it ferhurdzjen fan de strjitten, trochdat troch it wetterjen it grûnwetter peil ferhege waard en de strjitten yn modderpaden feroaren.

## Attraksjes

*Darigold tsiisfabryk
*Ljochtparade (*Lighted Farm Implement Parade*)
*Sunnyside Histoarysk Museum (*Sunnyside Historical Museum*)
*Cinco de Mayo, Meksikaansk kultureel feest, om de grutte Meksikaanske mienskip

## Media
Yn Sunnyside en omkriten ferskynt it deistich nijsblêd *Sunnyside Sun*.

## Bekende Sunnysiders
* Bonnie J.Dunbar, astronaut
* Robert Craig 'Evel' Knievel, bekend Amerikaansk stuntman, dy't yn de 1960er jierren in tiid lang yn Sunnyside wenne hat.
* Dan Newhouse, fertsjintwurdiger yn it Amerikaansk Kongres en boer

 

## Keppeling om utens
*Offisjeel webstek Sunnyside
*Port of Sunnyside
*Sunnyside Keamer fan Keaphannel
*''Sunnyside Sun''
*Sunnyside Grifformearre Tsjerke
*Feriene Grifformearre Tsjerke
Grandview (Washington)

**Grandview** is in plak (city) yn Yakima County yn de Amerikaanske steat Washington. It hat in ynwennertal fan 10.862 neffens de folkstelling fan 2010. It leit 61 km eastlik fan Yakima en 61 km bewesten Kennewick.
  
Grandview krige syn namme yn 1906 om reden fan it grutte útsicht op de bergen Adams en Rainier. It plak krige stêdsrjochten op 21 septimber 1909. It ûntstie as (?) healweis it spoar tusken Sunnyside en Prosser.
De ekonomy fan Grandview bestiet foar it grutste part út lânbou en de dêroan besibbe yndustry, lykas: apels, kjersen, druven, hop, asperzje, mais, weet, molkfee en oare plant- en fruitteelten en harren ferwurkingsfabriken.

Yn 2010 wennen der 10.862 minsken en 2996 hûshâldings, dêrfan 55,2% blanken, 0,9% swarten, 0,6% yndianen, 0,5% Aziaten, 0,1% pasifyske eilanners en 38,8% latino's. Der wiene 3163 wenten. It trochsneed hûshâldynkommen yn 2000 wie $32.588 en 20,3% fan de befolking libbe ûnder de earmoedegrins.

It plak leit oan de Interstate 82.

## Keppeling om utens
* Offisjele webside fan Grandview
* Grandview Erfskip
Bobslydzjen op de Olympyske Winterspullen 1928

De **[[Olympyske Winterspullen 1928]]**, ek wol de **IIe Olympiade** neamd, waarden yn **[[1928]]** yn Sankt-Moritz, Switserlân hâlden. Dat wie fan 11 febrewaris oant en mei 19 febrewaris. 
It Bobslydzjen wie yn de *Olympia Bobrun St. Moritz-Celerina*.  It wie de twadde en lêste kear dat de 4/5 mans-bob op it programma stie.

## Olympia Bobrun St. Moritz-Celerina
De Olympia Bobrun St. Moritz-Celerina waard yn 1903 boud foar it bobslydzjen yn St. Mortiz. De bobbaan is sawol foar de Olympyske Winterspullen 1928 as de Olympyske Winterspullen fan 1948 brûkt. De baan hie in lingte fan 1.722 meter in ferfal fan 130 meter en fjirtjin bochten. De bobbaan is in natoerbaan mei in gêrs ûndergroen.

## Utslaggen
#### 4/5-mansbob
Bobslydzjen op de Olympyske Winterspullen 1924

De **[[Olympyske Winterspullen 1924]]**, ek wol de **Ie Olympiade** neamd, waarden yn **[[1924]]** yn Chamonix, Frankryk hâlden. Dat wie fan 25 jannewaris oant en mei 5 febrewaris. 
It bobslydzjen wie yn de *La Piste de Bobsleigh des Pellerins*.  It wie de earste kear dat it bobslydzjen op it programma stie.

## La Piste de Bobsleigh des Pellerins
De La Piste de Bobsleigh des Pellerins waard yn 1924 boud foar de Olympyske Winterspullen 1924 De baan hie in lingte fan 1.369,88 meter, in ferfal fan 156.29 meter en njoggentjin bochten. De bobbaan wie in natoerbaan mei in ûndergûn fan gêrs. Nei de Spullen is de baan slim yn ferfal rekke.

## Utslaggen
#### 4/5-mansbob
Johan Christiaan Borchhard

**Johan Christiaan Borchhard** (? - 9 juny 1777) wie in klokkejitter/brûnsjitter fan Noard-Dútsk komôf.

Hy arbeide fan 1733 oant 1755 yn Grins en dêrnei oant syn dea yn Inkhuzen. Fan 1755 oant 1761 arbeide er op mei Steen. Borchhard hat tusken 1739 en 1776 30 Fryske klokken getten.

## Wurk (kar-út)
*De lytse klok yn de Meinardstsjerke yn Minnertsgea (1765)
*Herfoarme tsjerke Diever: twa klokken, de manljusklok fan 428 kilogram en de frouljusklok fan 290 kilogram (1764).
*Slavebel yn de bûtenpleats fan in gûverneur-generaal yn Batavia (1772) - no yn it museum fan Werkspoor, Amsterdam
*Nije klok foar de Nederlânske Herfoarme Tsjerke yn Elburg (1770)
*Martinitsjerke yn Grins: lytse klok (Diameter: 94 sintimeter. Gewicht: 900 kilogram) (1764)
Annejoke Smids

**Annejoke Smids** (Minnertsgea, 1963) is in Nederlânsk berneboekeskriuwster. Sy skriuwt benammen histoaryske boeken foar de jongerein.

Smids studearre Ingelske taal en letterkunde en die ek in kursus Italjaansk. Yn 2003 debutearre hja mei *Piratenbloed*. 

## Boeken
* *Piratenbloed*, Utjouwerij Ploegsma 2003 (bekroand yn 2004 mei *[[Vlag en Wimpel]]*, selektearre foar de *[[White Ravens]]*) (ek fertaald yn it Dútsk)
* *De zwarte baron*, Utj. Ploegsma 2004 (nominearre foar de Thea Beckmanpriis in 2004)
* *Meester van de schaduw*, Utj. Ploegsma 2005 (oanrekkemandearre foar Priis fan de Nederlânske Bernesjury)
* *Joris' wonderlijke droomzomer*, Utj. ThiemeMeulenhoff 2006
* *Belladonna*, Utj. Ploegsma 2006
* *Schimmenjagers*, Utj. Ploegsma 2009
* *De opdracht van de koning*, Utj. Ploegsma 2010
* *Verlaten*, Utj. Ploegsma 2012
* *BloedZusters*

## Keppelings om utens
*Hiemside
*Annejoke Smids op www.ploegsma.nl
*Oersjoch fan har wurk, Keninklike Bibleteek (Nederlân)
Galaxy Award

"***Galaxy Award***" hat yn de Wikipedy ferskate betsjuttings:

* ''Galaxy Award'' (pornografy): in Spaanske pornografyske filmpriis.
* ''Galaxy Award'' (science fiction): de heechste Sineeske priis foar science fiction-literatuer.
* ''Galaxy Award'' (tillefyzje): de heechste Japanske priis foar tillefyzjeprogramma's.
Earste Frânske Keizerryk

It **Earste Frânske Keizerryk** begûn formeel yn 1804, en einige tsien jier letter yn 1814.

Napoleon Bonaparte hie feitlik al de macht krigen by de steatsgreep fan 18 Brumaire op 9 novimber 1799, mar koe dy macht earst útfiere nei’t er himsels yn 1804 ta keizer kroane hie.

Fan 1810-1813 wie Nederlân part fan it Earste Frânske Keizerryk. It wie de lêste faze fan de Frânske tiid yn Nederlân.

De perioade fan *Le Premier Empire* hie as skaaimerken in grutte modernisearring op maatskiplik gebiet, bygelyks de Code Napoleon yn it rjocht, en tagelyk in pasifikaasje mei de oanhingers fan it Ancien Régime .

By de delfal fan Napoleon Bonaparte beneamde er syn soan Napoleon II ta keizer. Dy waard lykwols net erkend troch de grutmachten en waard ôfset yn it foardiel fan it Bourbondynasty, dat it Earste Frânske Keizerryk hat twa keizers hân.

## Keppelings om utens
* Napoleon, syn leger en fjildslagen
* Earste Keizerryk Magazine mei de skiednis, krigen en uniformen fan it Napoleontysk tiidrek
Wetterskip Polder Wieringa

**Wetterskip Polder Wieringa** is in earder wetterskip yn de provinsjes Fryslân en Grinslân.

De polder is tagelyk mei de Nije Rûgesânsterpolder ûntstien nei de ôfsluting fan it Reitdjip yn 1877 en lei tusken de provinsjegrins, de dyk fan Sâltkamp nei de Nittershoeke en de Fryske Muntjesylsterpolder. It wetterskip waard net bemealle en streamde oer Grinslânske grûn ôf troch de bermsleat de dyk bylâns ôf, dy't útmûne by de Friesche sluis.

De polder wurdt no beheard troch wetterskip Fryslân.

## Grinspeallen
Oan de râne fan de polder steane in oantal grinspeallen op de grins mei de provinsje Grinslân.

Polder Wieringa - grenspaal (6).jpg|Fryske grinspeal mei it wapen fan Fryslân oan de Fryske kant
Polder Wieringa - grenspaal (2).jpg|Efterkant fan in Fryske grinspeal mei it wapen fan Grinslân
Polder Wieringa - grenspaal (5).jpg|Grinslânske grinspeal oan de ouwer fan de Lauwers
Alpineskyen op de Olympyske Winterspullen

**[[Alpineskyen]]** stiet sûnt de spullen fan 1936 op it programma fan de Olympyske Winterspullen.

## Skiednis
It alpineskyen stiet sûnt 1936 op it programma. Earst alline ien ûnderdiel de Kombinaasje. Yn 1948 kamen dêr de ôfdaling en de slalom by. By de Spullen fan 1952 ferdwûn de kombinaasje foar earst fan it programma om plak te meitsjen foar de Reuzeslalom. Pas yn 1988 kaam der wer in fernijing yn it Alpineskyen mei it weromkommen fan de kombinaasje op it programma en it nije ûnderdiel de Super-G.

## Dissipline
### Manlju

### Froulju

## Medaljespegel
De top tsien fan lannen dy't by it alpineskyen medaljes wûn ha tidens de Olympyske Winterspullen.

bywurke yn 2014

## Sjoch ek
* Alpineskyen op de Paralympyske Winterspullen
Outlook (Washington)

**Outlook** is in plak sûnder gemeente (*unincorporated*) yn Yakima County yn de steat Washington,
Feriene Steaten. It leit oan de Yntersteat 82 en *Highway* 12 sa'n 6 km bewesten Sunnyside. Yn 'e jierren foar en nei de Twadde Wrâldkriich strutsen der Fryske emigranten del yn en om Outlook. Hjoeddedei wenje yn it doarp fral emigranten fan  benammen Meksikaanske komôf. Hoewol't it doarp gemeentefrij is, hat it wol in eigen postkantoar en dus ek in postkoade.
Alpineskyen op de Olympyske Winterspullen 2010

De XXIe Olympyske Winterspullen waarden fan 12 oant en mei 28 febrewaris 2010 hâlden yn Vancouver, yn Kanada.
It alpineskyen hie plak yn de *Whistler Creekside*.

## Utslaggen
### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-10 fan lannen dy't by it alpineskyen medaljes wûn ha tidens de Olympyske Winterspullen fan 2010.

## Sjoch ek
* Alpineskyen op de Paralympyske Winterspullen 2010
Uitgeverij Ploegsma

**Uitgeverij Ploegsma** waard 1905 oprjochte yn Swol. De útjouwerij joech yn it earstoan fral sosjaal-medyske en kristlike boeken út. Yn de rin fan de tiid waard it lykwols in echte berneboekeútjouwerij, en dat is no noch sa. 2002 waard it famyljebedriuw ferkocht oan de Weekblad Pers Groep (WPG) en 2003 kaam Ploegsma by Uitgeverij Leopold. Uitgeverij Ploegsma is festige yn Amsterdam.

Ploegsma jout boeken yn it Nederlânsk út foar bern fan 3 oant 14 jier: (foar)lêsboeken, ynformative boeken, printeboeken en novelty-boeken. Ploegsma hat in protte klassikers yn it fûns: Astrid Lindgren (û.o. *Pippi Langkous),* Beatrix Potter (û.o. *Pieter Konijn*), Arnold Lobel (û.o. *Kikker en Pad*), An Rutgers van der Loeff (û.o. *De kinderkaravaan*) en Laura Ingalls Wilder (de *Kleine huis*-rige). Oare ferneamde Ploegsma-auteurs binne Caja Cazemier, Thea Dubelaar, Vivian den Hollander, Marjon Hoffman, Milou van der Horst, Diana Wynne Jones, Leonie Kooiker, Simone Kramer, Mirjam Oldenhave, Els Ruiters, Annejoke Smids, Lemony Snicket en Sam Stern.

## Keppelings om utens
* Webstee fan Utjouwerij Ploegsma 
* Webstee fan Utjouwerij Leopold
Galaxy Award (pornografy)

De ***Galaxy Awards*** (Spaansk: ***Premios Galaxy***) binne in groep Jeropeeske filmprizen dy't ienris yn it jier takend waarden foar de bêste pornografyske films. Se besteane sûnt 2010, en wurde útrikt op it *Galaxy Awards Gala* yn it Spaanske Barseloana, dat organisearre wurdt troch *Milkyway Channel*, de earste Spaanske webside oer nijs út 'e pornoyndustry. De *Galaxy Awards* binne opdield yn twa haadkategoryen, Spaansk en ynternasjonaal, dy't beide wer ûnderferdield binne yn 16 subkategoryen. Sa binne der trije prizen foar bêste aktrise: bêste Spaanske aktrise, bêste ynternasjonale aktrise (Jeropa) en bêste ynternasjonale aktrise (Amearika), en itselde jildt foar bêste akteur en bêste nije aktrise.

## Stimmen
It fêststellen fan 'e winners fan 'e ûnderskate prizen giet sa: earst nominearret de organisaasje (*Milkyway Channel*) foar eltse kategory tusken de fiif en de fyftjin kandidaten wêrfan't sy fine dat dy yn oanmerking komme foar de priis. Dan kinne de fans fia de webside op harren favoryt yn eltse kategory stimme, mar om dûbeld stimmen foar te kommen, wurde sokke stimmen inkeld akseptearre as se yn in e-mail oan 'e organisaasje befêstige wurde (per e-mailadres kin der dus mar ien kear stimd wurde). De fjouwer kandidaten dy't yn eltse kategory de measte stimmen krigen hawwe, wurde dan de finalisten. Dêrop stimme tolve saakkundige sjueryleden sûnder mei-inoar te oerlizzen op wa fan 'e finalisten oft sy fine dat winne moat. De stimmen fan de sjuery wurde dêrnei opteld en wa't dan de measte stimmen hat, is de winner.

## Kategoryen
;Spaanske kategoryen:
**Mejor Trailer*
**Mejor Web de Entretenimiento Adulto*
**Mejor Web/Blog Personal*
**Mejor Escena*
**Mejor Escena Lésbica*
**Escena Más Divertida*
**Mejor Escena Amateur*
**Mejor Serie*
**Serie Más Original*
**Mejor Website*
**Mejor Website Multiserie*
**Mejor Webcammer*
**Mejor Actor Revelación*
**Mejor Actriz Revelación*
**Mejor Actor*
**Mejor Actriz*
;ynternasjonale kategoryen:
**Best Trailer*
**Best Personal Website*
**Best Photo Content*
**Best B/G Scene*
**Best G/G Scene*
**Best Group Scene*
**Best Series (Europe)*
**Best Series (America)*
**Best Website*
**Best Network*
**Best New Female Performer (Europe)*
**Best New Female Performer (America)*
**Best Male Performer (Europe)*
**Best Male Performer (America)*
**Best Female Performer (Europe)*
**Best Female Performer (America)*

## Keppelings om utens
* Offisjele webside fan 'e ''Galaxy Awards''
Alpineskyen op de Olympyske Winterspullen 2014

De **[[Olympyske Winterspullen 2014|XXIIe Olympyske Winterspullen]]** waarden fan 7 oant en mei 23 febrewaris 2014 hâlden yn Sotsji, yn Ruslân.
It alpineskyen hie plak yn de *Rosa Khutor Alpine Resort*.

## Utslaggen
### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-10 fan lannen dy't by it apineskyen medaljes wûn ha tidens de Olympyske Winterspullen fan 2014.

## Sjoch ek
* Alpineskyen op de Paralympyske Winterspullen 2014
Alpineskyen op de Olympyske Winterspullen 2006

De **[[Olympyske Winterspullen 2006]]**, ek wol de **XXe Olympiade** neamd, waarden yn **[[2006]]** hâlden yn de Italjaanske stêd Turyn fan 10 oant en mei 26 febrewaris.
It alpineskyen hie plak op de *San Sicario Fraiteve*.

## Utslaggen
### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-8 fan lannen dy't by it alpineskyen medaljes wûn ha tidens de Olympyske Winterspullen fan 2006.

## Sjoch ek
* Alpineskyen op de Paralympyske Winterspullen 2006
Alpineskyen op de Olympyske Winterspullen 2002

De **[[Olympyske Winterspullen 2002]]**, ek wol de XIXe Olympiade neamd, waarden yn **[[2002]]** hâlden yn de Amerikaanske stêd Salt Lake City fan 8 oant en mei 24 febrewaris.
It alpineskyen hie plak yn de *Deer Valley*.

## Utslaggen
### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-8 fan lannen dy't by it alpineskyen medaljes wûn ha tidens de Olympyske Winterspullen fan 2002.

## Sjoch ek
* Alpineskyen op de Paralympyske Winterspullen 2002
Alpineskyen op de Olympyske Winterspullen 1998

De **[[Olympyske Winterspullen 1998]]**, ek wol de **XVIIIe Olympiade** neamd, waarden yn **[[1998]]** hâlden yn de Japanske stêd Nagano fan 7 oant en mei 22 febrewaris.
It alpineskyen hie plak yn de *Happo'one Resort*.

## Utslaggen
### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-9 fan lannen dy't by it alpineskyen medaljes wûn ha tidens de Olympyske Winterspullen fan 1998.

## Sjoch ek
* Alpineskyen op de Paralympyske Winterspullen 1998
Granger (Washington)

**Granger** is in plak (*city*) yn Yakima County yn de steat Washington, Feriene Steaten. Neffens de folkstelling fan 2010 hie it 3246 ynwenners. It plak waard oant 2000 oantsjutten as *town*, mar is dêrnei in *city* wurden. 

Granger is stifte yn 1902 en is ferneamd nei Walter Granger, haad fan de *Washington Irrigation Company* en dejinge dy't njonken de plattegrûn fan Granger ek de plattegrûnen fan Zillah en Sunnyside ûntwurpen hat. Op 28 septimber 1909 waard it in gemeente. 
Yn 'e 1910 en 1920er jierren krige it plak in ferskaat oan yndustry, bygelyks in stien- en tegelfabryk. Yn 1941 waard in wurkkamp 3 km benoarden Granger boud foar Dust Bowl-flechtelingen; letter húsmannen dêr Meksikaanske wurkers dy't it tekoart oan arbeiders oanfolje moasten fanwege de Twadde Wrâldkriich. It kamp waard sletten ein 60er jierren. 

Yn 1979 waard in studio foar de Spaansktalige radiostjoerder iepene yn it plak. Yn 1993 is in projekt úteinset mei dinosaurusmodellen dy't rûnom yn it stedsje opset waarden om toeristen oan te lûken.
Zillah (Washington)

**Zillah** is  in plak (city) yn Yakima County yn de steat Washington, Feriene Steaten  en hat neffens de folkstelling fan 2010 in ynwennertal fan 2946.
 
It plak leit oan de Yntersteat Rykswei (*Interstate*) 82 dat besuden Zillah lâns rint. It leit sa'n 24 km súdeastlik fan Yakima.

It plak wie stifte yn 1891 troch Walter Granger, haad fan *Washington Irrigation Company*, nei it dien meitsjen fan it Sunnyside Kanaal om it drûge lân yn 'e Yakima Fallei tebewetterjen. It doarp wie ferneamd nei frou Zillah Oakes, dochter fan Thomas Fletcher Oakes, haad fan it Noard Pasifysk Spoar (*Northern Pacific Railway*),  dy't it yrrigaasjeprojekt stipe. Walter Granger hie it haadkantoar fan it bewetteringsbedriuw yn Zillah, wat in ekonomysk foardiel foar doarp betsjutte en sette himsels dêr nei wenjen. Op 5 jannewaris 1911 waard Zillah in gemeente. 

Rûn Zillah binne der ferskate fruithôven, lykas apels, kjersen en drúven. Ek binne der in stikmannich wynhôven dy't ek iepen stean foar rûnliedings en wyn priuwerijen.
Alpineskyen op de Olympyske Winterspullen 1994

De **[[Olympyske Winterspullen 1994]]**, ek wol de **XVIIe Olympiade**' neamd, waarden yn **[[1994]]** hâlden yn it Noarske plak Lillehammer fan 12 oant en mei 27 febrewaris.
It alpineskyen hie plak op de *Hafjell* en de Kvitfjell.

## Utslaggen
### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-10 fan lannen dy't by it alpineskyen medaljes wûn ha tidens de Olympyske Winterspullen fan 1994.

## Sjoch ek
* Alpineskyen op de Paralympyske Winterspullen 1994
Alpineskyen op de Olympyske Winterspullen 1992

De **[[Olympyske Winterspullen 1992]]**, ek wol de **XVIe Olympiade** neamd, waarden yn **[[1992]]** hâlden yn it Frânske Tignes-Albertville fan 8 oant en mei 23 febrewaris.
It alpineskyen hie plak op de *Val-d'Isère* en Les Ménuires.

## Utslaggen
### Ofdaling

### Super G

### Reuzeslalom

### Slalom

### Kombinaasje

## Medaljespegel
De top-10 fan lannen dy't by it alpineskyen medaljes wûn ha tidens de Olympyske Winterspullen fan 1992.

## Sjoch ek
* Alpineskyen op de Paralympyske Winterspullen 1992